《五月十三日台北激于和议兵民交变偕家太仆遵旨内渡仓皇炮燹巨浪孤舟濒于危者屡矣虎口馀生诗以志痛 其一》
清代·林鹤年

内变方乘外侮忧，掀天波浪截横流。忽惊车鬼方涂豕，始信冠人尽沐猴。

猿鹤化来山月黑，鹳鹅声乱阵云浮。沧桑再见田横岛，错计燕云十六州。

作者简介：（1847—1901）清福建安溪人，字氅云，又字铁林，晚号怡园老人。光绪八年举人。官工部郎中，保道员，加按察使衔。少有大志，好谈兵，时人比之杜牧、陈亮。中年渡海至台湾，客唐景崧幕中。与林时甫筹海防，毁家纾难，抗御日寇。内渡后，乡人延聘掌教书院，辟怡园于厦门鼓浪屿，越十余年卒。工诗享才名，尝往来泉州、厦门间，与龚显会、黄贻楫、陈棨仁诸人结社酬唱。有《福雅堂诗集》。